Vsaka tehnološka naprava potrebuje za brezhibno, popolno in učinkovito delovanje redno vzdrževanje. V primeru toplotnih črpalk je dovolj zgolj letni servisni pregled. Enkrat letno je priporočljivo izvesti preventivni servisni pregled toplotne črpalke, pri katerem naši usposobljeni serviserji napravo pregledajo, preverijo napeljavo ter jo očistijo. Toplotna črpalka deluje skoraj 24 ur dnevno, vse dni v letu. To pomeni, da je precej obremenjena. V času, ko ne ogreva oz. hladi prostorov, je vseeno vključena, četudi v tistem času miruje. V celotni življenjski dobi je tako izpostavljena obrabi sistemov in povezav. V kolikor teh ne pregledujemo redno, lahko morebitne obrabe vplivajo na učinkovitost naprave, obenem se povečajo tudi možnosti različnih večjih okvar.